Petras Montvila

Petras Montvila – karininkas, pulkininkas leitenantas, Lietuvos Respublikos gynybos atašė Rusijoje. 

 Biografija 
P. Montvila baigė Generolo Jono Žemaičio Lietuvos karo akademiją, vyresniųjų štabo karininkų kursus Baltijos gynybos koledže.

Krašto apsaugos sistemoje dirba nuo 1992 m.

P. Montvila yra tarnavęs Jungtinių Tautų apsaugos pajėgų misijoje Kroatijoje, ėjęs štabo viršininko pareigas Vytauto Didžiojo jėgerių batalione, štabo viršininko-vado pavaduotojo pareigas Didžiojo Lietuvos etmono Jonušo Radvilos mokomajame pulke, tarnavęs NATO tarptautiniame kariniame štabe Briuselyje (Belgijoje), vadovavęs Lietuvos didžiojo kunigaikščio Vytenio bendrosios paramos logistikos batalionui, taip pat šio bataliono pagrindu suformuotai Lietuvos nacionalinės paramos elemento septintajai karių pamainai, ji buvo atsakinga Afganistane dislokuotų Lietuvos karių logistinį aprūpinimą.„Gynybos atašė Rusijoje bus skiriamas Petras Montvila“. Lrytas.lt. Nuoroda tikrinta 2022-04-22.

2017 m. paskirtas Lietuvos Respublikos gynybos atašė Rusijoje.„Gynybos atašė Rusijoje bus skiriamas Petras Montvila“. 15min.lt. Nuoroda tikrinta 2022-04-22.

Apdovanojimai
 Vyčio Kryžiaus 5-ojo laipsnio ordinas;
 Krašto apsaugos sistemos medalis „Už tarptautines misijas“;
 Krašto apsaugos sistemos proginis įstojimo į NATO medalis.

 Išnašos 

Kategorija:Lietuvos pulkininkai leitenantai

Kategorija:Gynybos atašė